Aseri valla lipp - Vikipeedia, vaba entsüklopeedia

# Aseri valla lipp

### Allikas: Vikipeedia

Aseri valla lipp

Aseri valla lipp on Ida-Viru maakonnas asuva Eesti haldusüksuse Aseri valla lipp.

Lipp on kinnitatud 17. septembril 1996.

## [redigeeri] Lipu kirjeldus

Ristkülikukujuline lipp on jaotatud kolmeks horisontaalseks laiuks: sinine, valge ja roheline. Laidude laiused on vastavalt 2,5; 1; 2,5 ühikut.

Lipu normaalmõõtmed on 100 x 150 cm ning laiuse ja pikkuse suhe 2:3.

## [redigeeri] Põhjendus

Lipuvärvid viitavad Aseri valda ümbritseva looduskeskkonna eripärale: sinine - merele, roheline - maismaale taimestikuga ning hõbedane tala – lubjakivist pankrannikule.

## [redigeeri] Lipu kasutamise kord

1. Aseri valla lipp heisatakse vallavalitsuse hoonele riiklikel pühadel ja tähtpäevadel (lipupäevadel) ning valla tähtpäevadel, milleks on omavalitsusliku staatuse saamise päev 9. aprill ja vallapäev.
2. Valla lippu võivad heisata ka kõik Aseri valla kodanikud eramajadele ning asutused ja ettevõtted oma hoonetele.
3. Muude sündmuste puhul (avalikud üritused, demonstratsioonid jne), välja arvatud perekondlikud pidupäevad, heisatakse valla lipp vallavalitsuse loal.
4. Heisatav lipp peab olema terve, puhas ja vastama nõuetele.
5. Lipp heisatakse maapinnalt tõusvasse lipumasti või hoonele. Lipumasti kõrgus peab olema vähemalt kuuekordne lipukanga laius. Hoonele kinnitatava lipuvarda pikkus peab olema kolm korda suurem lipu laiusest.
6. Heisatud lipul peab lipukanga alumine serv jääma maapinnast vähemalt kolme meetri kõrgusele.
7. Kui valla lipp heisatakse koos Eesti riigilipuga, asub valla lipp lippude poolt vaadates vasakul.
8. Lipu heiskamisel leinalipuna kinnitatakse lipuvarda ülaotsa 10 cm laiune must lint, mille mõlemad otsad ulatuvad lipukanga alumise servani, või heisatakse lipp poolde masti.
9. Kasutamiskõlbmatuks muutunud valla lipp likvideeritakse sündsal viisil.

## [redigeeri] Vaata ka

- Aseri valla vapp
- Ida-Viru maakond

## [redigeeri] Välislink

- Aseri valla sümboolika valla kodulehel.
- Aseri valla sümboolika "Riigikantselei" lehel.

Välja otsitud andmebaasist "http://et.wikipedia.org../../../a/s/e/Aseri_valla_lipp.html"

Kategooriad: Eesti lipud | Ida-Viru maakond | Aseri vald

##### Views

- Artikkel
- Arutelu
- Viimane redaktsioon

##### Otsi